ھاوزا (ڕۆمان)
ھاوزا (بە ڕووسی: Двойник) کورتە ڕۆمانێکە لە نووسینی نووسەری ڕووسی فیۆدۆر دۆستۆیڤسکی. ڕۆمانەکەی لە نێوان ساڵانی ١٨٤٥ بۆ ١٨٤٦ نووسیوە و بۆ یەکەمجار لە ٣٠ی کانوونی دووەمی ١٨٤٦ لە گۆڤاری « یادەوەرییەکانی نیشتیمان» (Отечественные записки)،  بڵاوکرایەوە و دواتر لە ساڵی ١٨٦٦دا بە جیا بڵاوکرایەوە دوای ئەوەی دۆستۆیەڤسکی پێداچوونەوەی بۆ کرد.  ئەم ڕۆمانە کاریگەرترین بەرھەمی دۆستۆیەڤسکییە لەلایەن نیکۆلای گۆگۆڵەوە ژێرنووسەکەی «ھەڵبەست لە پترسبۆرگەوە» لە ڕۆمانی «ڕۆحە مردووەکان»ی گۆگۆل وەرگیراوە. ڤلادیمێر نابۆکۆڤ پێی وایە ئەم ڕۆمانە ھاوشێوەکردنی چیرۆکی «چاکەت»ئە لە نووسینی گۆگۆڵ،  دۆستۆیەڤسکی ئەم ڕۆمانەی لە بەرامبەر چیرۆکەکەی تری گۆگۆل « لووت» نووسیوە.  ئەم ڕۆمانە وەک کۆپییەکی دەروونی لە بەرھەمە ڕەوشتی-دەروونیییەکانی دواتر  سەیر دەکرێت و تایبەتمەندیییەکانی بیری بوونگەرایی تێیدا سەرھەڵدەدەن و ڕەخنەگران لە مامەڵەکردنیان لەگەڵ ڕۆمانەکەدا سەرنجیان لەسەر پرسی گەڕان بەدوای ناسنامەدا دایە و ڕەخنەگرێک دەنووسێت تەوەری سەرەکی ڕۆمانەکە کاریگەری وێرانکەری ویستی مرۆڤ و گەڕانی بەردەوامی بۆ ئازادی ڕەھایە  لەکاتێکدا ھەندێک لە ڕەخنەگران لەم لێکدانەوە تاکگەرایییە لادەدەن و دەبینن کە ناسنامەی کارەکتەری سەرەکیی بەھۆی بیرۆکراسی و خراپی بارودۆخی کۆمەڵایەتییەیە کە تێیدا دەژی.

سەرچاوەکان

بەستەرە دەرەکییەکان